钦定古今图书集成/理学汇编/经籍典/第051卷 > 《王湜易学》 > 洛书奇赢耦乏图
## 钦定古今图书集成/理学汇编/经籍典/第051卷 > 《王湜易学》 > 洛书奇赢耦乏图

曰：“其序之不同何也？”曰：“《河图》以生出之次言之，则始
下次上，次左次右，次复于中而又始于下也。以运行
之次言之，则始东次南、次中、次西次北，左旋一周而
又始于东也。其生数之在内者，则阳居下左而阴居
上右也；其成数之在外者，则阴居下左而阳居上右
也。《洛书》之次，其阳数则首北次东，次中、次西次南，其”
阴数则首西南次东南，次西北次东北也。合而言之，
则首北次西南，次东次东南，次中次西北，次西次东
北，而究于南也。其运行，则水克火，火克金，金克木，木克土，右旋一周，而土复克水也。是亦各有说矣。

〈图解〉《河图》生出之次，始则生下一六居北。一生二，六生七居南，故二七次上。二生三，七生八居东，故三八次左。三生四，八生九居西，故四九次右。再复于中，而又始于下也。以运行之次言，则三八木生二七火，故始东次南；二七火生五土，故次中；五土生四九金，故次西；四九金生一六水，故次北。右旋一周而又始于东也。其生数之在内者，一三为阳，二四为阴，一居下，三居左，二居上，四居右也；成数之在外者，六八为阴，七九为阳，六居下，八居左，七居上，九居右也。其《洛书》之阳数，则以二三五七九为序，故首北次东次中，次西次南；阴数则以二四六八十为序，故首西南次东南，次西北，次东北也。至若合而言之，则以“一二三四五六七八九为序”，故首北次西南，次东次东南，次中次西北，次西次东北，而究于南也。其运行则以相克为序，水克火，故始北次南火克金，次西金克木，次东木克土，次中右旋一周，则土复克水，而又始于北也，是皆有意义存焉。